הבוקר בישראל היום:

1. פיקוד מרכז ושב"כ תמימי דעים כי יש להרחיב באופן משמעותי את הפעולות שנעשות בצפון השומרון, ולצאת למבצע נרחב בהרבה מזה שנעשה עד כה, על מנת למגר את הטרור במחנות הפליטים ג'נין, טולכרם ונור א-שמס. בצה"ל מעוניינים להגביר את כמות המבצעים בצפון השומרון, תוך חיזוק הכוחות שנמצאים בשטח.

2. בשבועות הקרובים צפויים להצטרף לאזור שני גדודים סדירים של חטיבת חי״ר, לאחר לחימה ממושכת בעזה. שיאפשר ביצוע פעולות מורכבות במחנות הפליטים. 

3. בנוסף צפוי גם גדוד מחטיבת חי״ר שפעלה בלבנון ובעזה בשנה החולפת, להצטרף למבצעים באזור. המשמעות הינה כוחות משמעותיים שמצטרפים ל-19 הגדודים שנמצאים באיו"ש כרגע.

4. בכל הנוגע לכלי רק"ם כדוגמת טנקים, בפיקוד מרכז כרגע אין כל דרישה להכניס כלים כאלו. בכל תרחיש חירום, כמובן, טנקים מהווים חלק מהתוכנית האופרטיבית, אך התפיסה כרגע בצפון השומרון הינה שניתן לפעול בכלים הקיימים בשטח ולמגר את גדודי המחבלים. 

5. יצויין כי בכל מקרה לא מדובר במיגור מלא של הטרור, מכיוון שהדבר לא אפשרי, אך כן להחזיר אותו לרמה שאותה ניתן לסכל מבלי להפעיל כוחות נרחבים, כפי שנעשה במחנות פליטים ביהודה, בעציון ואפילו בשומרון.

6. ראשי הרשויות דרשו בשבוע שעבר להחזיר את המחסומים, אך בצה"ל מאמינים שהכסף הגדול נמצא בעומק ובהתקפה, כלומר שעם כל הכבוד למחסום כזה או אחר, כדי למנוע פיגועים יש לפעול באגרסיביות רבה אפילו יותר ממה שנעשה עד היום. 

7. חשוב לציין כי לא מדובר יהיה במבצע בהיקף של חומת מגן, שכן צה"ל עדיין צריך להפנות כוחות לאזורים אחרים, בהם כמובן עזה, לבנון, וסוריה, אך יחד עם זאת מדובר בעליית מדרגה נוספת.

8. גם הגבול המזרחי מקבל תשומת לב רבה. אומנם, עדיין יש הברחות אמל"ח אל תוך צפון השומרון, אך לצד זאת נעשו צעדים משמעותיים על מנת לבלום תופעה זו. 

9. בין היתר האוגדה המזרחית הולכת וקמה, כולל כוחות שכבר הוצבו בשטח, וכן הוקמו אמצעים שמטרתם לנטר את השטח בצורה טובה בהרבה ממה שהייתה מנוטרת רק לפני זמן קצר. הדבר המשמעותי ביותר הינו הקמת מכשול בגבול המזרחי, אך דבר זה ייקח זמן.